อย่าออกนอกเส้นทาง เว้นที่ว่างให้ไฟฝัน มีชีวิตอยู่ทุกวัน ค้นหาไฟฝัน
ประเมินความก้าวหน้าและเวลาที่ใช้ไปกับการลงมือทำเพื่อให้บรรลุเป้าหมาย คุณต้องแน่ใจว่าคุณไม่จำเป็นต้องเปลี่ยนเป้าหมาย และไฟฝันนั้นยังคงเป็นไฟฝันของคุณอยู่ เชื่อมั่นในตัวเองอยู่เสมอ โดยเฉพาะเวลาที่คุณรู้สึกหมดหนทางหรือสิ่งต่างๆ ถาโถมเข้ามามากเกินไป มันอาจจะต้องลองผิดลองถูกเพื่อหาว่า อะไรที่ทำให้คุณมีความสุขที่จะลุกจากเตียงทุกๆ วันอย่างแท้จริง อดทนและพยายามจนกว่าจะเจอ เปลี่ยนความคิดเชิงลบให้กลายเป็นการกระทำเชิงบวก ความคิดเชิงลบทำให้คุณรู้สึกเหมือนติดกับไปไหนไม่ได้ เพราะฉะนั้นให้คุณสนใจสิ่งที่คุณรู้สึกขอบคุณตอนที่คุณตื่นนอนตอนเช้าและทุกๆ คืนก่อนเข้านอนแทน เขียนรายการลงในสมุดบันทึก และอ่านบันทึกนี้เวลาที่คุณอยากจะปรับพลังงานของคุณไปที่สิ่งดีๆ อีกครั้ง นอกจากจะเห็นคุณค่าของปัจจุบันแล้ว คุณก็ต้องมองเห็นตัวเองประสบความสำเร็จในอนาคตด้วย นึกภาพตัวเองไปถึงเป้าหมายและนึกภาพว่า ณ จุดนั้นชีวิตของคุณจะเป็นอย่างไร ลองทำสมาธิเพื่อให้ใจสงบ นั่งเงียบๆ และจดจ่อไปที่ลมหายใจ ฟังเสียงบรรยากาศรอบข้างตัวคุณ นึกภาพตัวเองไปถึงเป้าหมายในอนาคต เพราะคุณพบความสุขจากการใช้ชีวิตตามไฟฝันของตัวเอง คุณก็ย่อมอยากจะช่วยให้คนอื่นทำสิ่งนี้ได้เหมือนกัน บ่อยครั้งที่การทำในสิ่งที่เรารักหมายถึงการใช้ชีวิตกับรายได้ที่น้อยลง วางแผนค่าใช้จ่ายให้มีประสิทธิภาพและประหยัดด้วยการที่คุณต้องไม่ใช้เงินกับสิ่งที่ไม่ได้สนใจจริงๆ  คุณไม่จำเป็นต้องออกจากงานเพื่อทำตามไฟฝัน แต่ให้อยู่กับความเป็นจริงว่า คุณคิดว่าตัวเองจะได้เงินจากการทำงานประจำที่คุณรักได้แค่ไหน อย่างน้อยก็ในช่วงแรกๆ แล้วทำตัวให้ชินกับการอยู่ด้วยเงินจำนวนเท่านั้น กำจัดของที่ไม่จำเป็นหรือไม่ต้องใช้ การมี ‘ของ’ มากเกินไปทำให้ใจหนักอึ้ง การเปิดพื้นที่ทางกายภาพเป็นการเปิดช่องให้สิ่งดีๆ เข้ามาในชีวิต เช่นเดียวกับการกำจัดสิ่งของที่ช่วยลดภาระในชีวิต การกำจัดเวลาที่คุณเสียไปโดยไม่จำเป็นเพื่อไปทำในสิ่งที่คุณรักก็ช่วยลดภาระในชีวิตเช่นเดียวกัน  แน่นอนว่ามันไม่ได้หมายความว่าคุณจะกำจัดงานที่คุณไม่ชอบทำออกไปได้ทั้งหมด  แต่คือการที่คุณสามารถกำหนดเวลาที่คุณจะต้องทำงานเหล่านั้นเพื่อที่คุณจะได้ไม่เสียเวลาไปกับการผัดวันประกันพรุ่ง และพอหมดวันก็รู้สึกเหมือนทำอะไรไม่เสร็จสักอย่าง  เริ่มเขียนรายการสิ่งที่ต้องทำเพื่อให้คุณมีสมาธิจดจ่อ ทำสิ่งที่ติดค้างในใจนานที่สุดและสิ่งที่คุณอยากทำน้อยที่สุดก่อน การกำจัดมันออกไปจากใจจะทำให้คุณสามารถจอจ่อกับสิ่งที่คุณให้ความสำคัญมากที่สุดได้  เริ่มปฏิเสธเวลาที่คุณอยากปฏิเสธจริงๆ ถ้าสิ่งนี้ไม่ได้เติมเต็มคุณในแง่ใดแง่หนึ่ง มันก็มีแต่จะดูดพลังงานของคุณจนไม่เหลือไปทำในสิ่งที่คุณสนใจ ลบคำว่า “ควร” ออกไปจากพจนานุกรมของคุณ  การพูดว่า “ฉัน ‘ควร’ ทำอย่างนั้นอย่างนี้” ฉุดรั้งคุณไว้ไม่ให้ลองทำในสิ่งที่อาจจะน่ากลัว แต่คุ้มค่าที่จะเสี่ยง เลิกกังวลว่าคุณจะทำหรือทำอะไรไม่ได้และลงมือทำเลย พยาบาลที่ดูแลผู้ป่วยระยะสุดท้ายรายงานว่า ความเสียดายอันดับ 1 ของผู้ป่วยระยะสุดท้ายคือ การไม่กล้าพอที่จะเลิกใส่ใจความคาดหวังของคนอื่นและใช้ชีวิตของตัวเอง  จดจ่ออยู่กับความสงสัยมากกว่าความวิตกกังวล คุณไม่รู้ว่าชีวิตจะพาคุณไปไหนเสมอไปหรอก ลบความคาดหวังที่คุณมีต่อความสำเร็จ การเดินทางต่างหากที่เป็นส่วนสำคัญของการค้นพบสิ่งที่ช่วยเติมเต็มคุณ ทำสิ่งใหม่ๆ อยู่เสมอไม่ว่าสิ่งนั้นจะเล็กหรือใหญ่ คนส่วนใหญ่พบไฟฝันในเวลาว่างด้วยการทำสิ่งที่พวกเขาสนใจ และบางครั้งก็ค้นพบสิ่งอื่นที่พวกเขาอยากทำมากกว่าเดิม  ทำสิ่งสำคัญที่คุณไม่เคยทำมาก่อนอย่างน้อยเดือนละครั้งเพื่อขยายมุมมองของคุณให้กว้างขึ้น  ไปเที่ยวในที่ๆ คุณไม่เคยไป ลองอาหารประเภทใหม่ๆ ทำงานอดิเรกใหม่ๆ เพื่อดูว่าตัวเองชอบหรือเปล่า พิจารณาอาชีพที่คุณสนใจ อ่านหนังสือเกี่ยวกับอาชีพเหล่านี้ให้มากที่สุด ศึกษาคนที่ใช้ชีวิตตามไฟฝันที่คุณชื่นชม  ลงเรียนในสาขาวิชานั้นๆ จะเป็นการเรียนในห้องเรียนหรือออนไลน์ก็ได้ สัมภาษณ์คนที่ทำอาชีพนี้อยู่เพื่อให้รู้ว่า โลกการทำงานจริงของพวกเขาเป็นอย่างไรและพวกเขาไปถึงจุดนี้ได้อย่างไร ต้องมีใบปริญญาสาขาเฉพาะทางหรือต้องฝึกอบรมเป็นปีๆ หรือเปล่า ทำผิดพลาดให้ได้มากที่สุด แล้วคุณจะได้เรียนรู้จากสิ่งนั้น คุณต้องสร้างแผนการปฏิบัติเพื่อต่อยอดไฟฝัน และต้องทำตามแผนอย่างสม่ำเสมอ  ตรวจสอบว่าแผนการของคุณมีชุดเป้าหมายเล็กๆ ที่สามารถทำได้ตามกรอบเวลาสั้นๆ  หรือไม่ ติดตามความก้าวหน้าและความสำเร็จในบันทึกของคุณ เขียนว่าแต่ละขั้นตอนที่ผ่านมาเป็นอย่างไร สิ่งที่คุณได้เรียนรู้ และอะไรที่คุณต้องลงมือเปลี่ยนแปลงในอนาคต (ถ้ามี) อัปเดตแผนการของคุณตามข้อมูลใหม่ที่ได้ถ้าจำเป็น เรื่องในชีวิตที่ทำให้คุณคับข้องใจมากที่สุดในตอนนี้คืออะไร งาน ความสัมพันธ์ส่วนตัว ที่ๆ คุณอยู่ แยกปัญหาพื้นฐานที่ทำให้คุณมีทัศนคติต่อชีวิตที่น่าเบื่อออกมา เพื่อที่คุณจะได้จัดการกับสิ่งนี้ได้อย่างมีประสิทธิภาพ  เจาะจงว่าทำไมคุณถึงรู้สึกไม่มีความสุขกับสถานการณ์นี้ คุณเคยมีช่วงเวลาที่มีความสุขท่ามกลางสิ่งเหล่านี้ไหม ถ้ามี คุณอาจจะลืมไปว่าทำไมคุณถึงตัดสินใจเลือกสิ่งเหล่านี้ตั้งแต่แรก ถ้าปัญหาหลักคือความน่าหลงใหลและความประทับใจมันหายไปแล้ว ให้มองหาสิ่งใหม่ๆ ที่น่าตื่นเต้นที่ตรงนั้นไม่เคยมีมาก่อน แทนที่จะกำจัดส่วนดีๆ ออกไปจากชีวิต ติดต่อกับคนที่คุณรักเป็นระยะๆ อย่ายุ่งจนไม่มีเวลาติดต่อกับคนที่สำคัญกับคุณมากที่สุด  เลือก 3 หรือ 4 คนที่จะมาเป็นกลุ่มคนที่สนับสนุนคุณ อาจจะเป็นผู้เชี่ยวชาญในสาขา 1 คน เพื่อนสนิท 1 คน คนอื่นๆ ที่ทำตามสิ่งที่สนใจเหมือนกันกับคุณ และแน่นอนว่าต้องมีตัวคุณเองด้วย!  อย่าคิดแค่ว่าคนเหล่านี้จะช่วยเหลือคุณได้อย่างไร ให้ถามตัวเองด้วยว่าคุณจะตอบแทนคนเหล่านี้ได้อย่างไรด้วย ความภาคภูมิใจส่วนหนึ่งมาจากความรู้สึกที่ว่า เรามีคุณค่ากับคนอื่นๆ การค้นหาสิ่งที่จุดประกายไฟฝันให้กับคุณต้องอาศัยการรู้จักตัวเองและการคิดทบทวนตัวเอง สำหรับคนส่วนใหญ่ กระบวนการนี้จะเริ่มจากการเขียนรายการชีวิตในปัจจุบันและในอดีตของตัวเองขึ้นมาเสียก่อน  ใช้บันทึกนี้เขียนรายการ รวบรวมความคิดด้วยการเขียนไปเรื่อยๆ วางแผนสำหรับอนาคตและเขียนความสำเร็จระหว่างนั้น การจัดระเบียบความคิดจะช่วยให้คุณกำหนดทิศทางสิ่งที่คุณจะทำในอนาคตเพื่อไปสู่ความรู้สึกเติมเต็มได้มากมายมหาศาล พกสมุดบันทึกติดตัวและเขียนบันทึกทุกครั้งที่คุณรู้สึกมีความสุขและเติมเต็ม บันทึกว่าคุณกำลังทำอะไร มีใครอยู่กับคุณบ้าง และอะไรในช่วงเวลานั้นที่ทำให้คุณมีความสุข การเขียนบันทึกทุกวันจะช่วยบอกคุณว่า อะไรที่สำคัญกับคุณมากที่สุด ถ้าคุณยังไม่แน่ใจว่าไฟฝันของคุณคืออะไร ถ้าคุณยังไม่รู้ว่าไฟฝันของคุณคืออะไร คุณอาจจะตั้งคำถามกับตัวเองผิดมาตลอดก็ได้ แทนที่จะถามว่าทำไมคุณถึงยังไม่เจอไฟฝันของตัวเองสักที ให้สนใจว่าตอนนี้และในอนาคตคุณจะทำอะไรได้บ้างเพื่อหามันให้เจอ  แม้ว่าคุณจะรู้อยู่แล้วว่าตอนนี้ไฟฝันของคุณคืออะไร แต่ไฟฝันของคุณก็เปลี่ยนไปตามประสบการณ์และการเติบโตส่วนบุคคล การตอบคำถามเหล่านี้อาจนำไปสู่ไฟฝันใหม่ๆ ที่คุณนึกไม่ถึงมาก่อนก็ได้  แยกสิ่งที่คุณทำกับสิ่งที่คุณสนใจให้ออก งานอดิเรกและไฟฝันไม่จำเป็นต้องเป็นสิ่งเดียวกัน และการทำให้งานอดิเรกที่คุณชื่นชอบกลายเป็นอาชีพก็อาจจะไม่ได้เติมเต็มคุณ เพราะคุณอาจจะสนุกไปกับงานอดิเรกในฐานะช่วงเวลาที่คุณได้พักจากวันที่แสนจะวุ่นวาย แต่ถ้าแรงบันดาลใจไม่ได้ทำให้คุณเบิกตาโพลงตอนกลางคืนเพราะมัวแต่คิดถึงมัน มันก็ไม่ใช่จุดหมายในชีวิตของคุณอยู่ดี ลองคิดดูว่าตอนนี้คุณเป็นใครและคุณอยากเป็นแบบไหนในอนาคต คนที่มีไฟฝันจะมีความปรารถนาอย่างแรงกล้าในการที่จะหาสิ่งที่ทำให้พวกเขารู้สึกสมบูรณ์ และไล่ตามตัวตนที่แท้จริงของตัวเองโดยไม่ลังเล เริ่มจากการตอบคำถามเหล่านี้ก่อน :   อะไรที่คุณทำได้เป็นชั่วโมงๆ โดยไม่รู้ตัวว่าเวลาผ่านไปนานเท่าไหร่แล้ว ตอนเด็กๆ คุณชอบทำอะไร ความสำเร็จอะไรที่ทำให้คุณภาคภูมิใจที่สุด อะไรที่คุณคิดว่าคุณอยู่ไม่ได้ถ้าไม่มีมัน เขียนรายการทักษะและจุดแข็งของคุณ ขอให้เพื่อนๆ และครอบครัวช่วยบอกด้วยก็ได้ พวกเขาอาจจะนึกอะไรที่คุณไม่เคยนึกถึงมาก่อน สุดท้ายแล้วสิ่งสำคัญที่สุดที่คุณเคยทำมามีอะไรบ้าง คุณต้องเขียนรายการไฟฝันที่สอดคล้องกับค่านิยมหลักของคุณ ถ้ามันไม่สอดคล้องกัน คุณอาจจะต้องมาคิดอีกทีว่าอะไรที่ทำให้คุณมีไฟฝันจริงๆ ทำเหมือนว่าทุกอย่างไม่มีข้อจำกัดและอย่าสนใจความกลัวที่โผล่มาพร้อมกับการไปให้ถึงเป้าหมายเหล่านั้น  เริ่มจากการถามตัวเองว่า ตอนเด็กๆ คุณคิดภาพชีวิตวัยผู้ใหญ่ของคุณไว้อย่างไร ตอนนั้นสิ่งที่คุณฝันไว้ในอนาคตคืออะไร มันสะท้อนจุดที่คุณยืนอยู่ในตอนนี้หรือจุดที่คุณอยากจะไปยืนอยู่หรือเปล่า  เจาะจงเพราะไม่อย่างนั้นคุณจะนึกภาพในอนาคตของตัวเองไม่ออก การเชื่อว่าคุณจะไปถึงเป้าหมายนั้นได้เป็นแง่มุมที่สำคัญที่สุดของการไปให้ถึงเป้าหมายนั้น Henry Ford เคยกล่าวไว้ว่า “ไม่ว่าคุณจะคิดว่าตัวเองทำได้หรือไม่ได้ คุณก็อาจจะคิดถูกทั้งคู่” ใช้เวลาเพื่อให้แน่ใจว่าสรุปเป้าหมายของคุณสะท้อนสิ่งที่คุณเชื่อและอยากมอบให้ตัวเองจริงๆ ตั้งเป้าหมายที่คุณสามารถไปถึงได้ค่อนข้างเร็ว เมื่อคุณไปถึงเป้าหมายนั้นแล้ว คุณจะรู้ว่ามันสะท้อนไฟฝันที่แท้จริงของคุณหรือเปล่า
กลับมาอ่านบันทึกอยู่เป็นระยะ. อดทน. แสดงความขอบคุณทุกวัน. นึกภาพความสำเร็จ. ใช้ไฟฝันสร้างแรงบันดาลใจให้ผู้อื่น. ใช้จ่ายอย่างเรียบง่าย. จัดระเบียบบ้านและออฟฟิศ (หรือที่สำหรับทำงานในแบบอื่นๆ). ฝึกทักษะการบริหารเวลา. ปล่อยวางความกลัว. ทำสิ่งใหม่ๆ สัปดาห์ละครั้ง. เรียนรู้ทุกสิ่งที่คุณเรียนได้. ทำตามแผน! เปลี่ยนแปลงด้านของชีวิตที่ฉุดรั้งคุณไว้มากที่สุด. อยู่ท่ามกลางคนที่สนับสนุนและสร้างแรงบันดาลใจ. เริ่มเขียนบันทึกการใช้ชีวิตตามไฟฝัน. ระบุไฟฝันของตัวเอง. ประเมินตัวเองอย่างซื่อสัตย์. นิยามค่านิยมหลักของตัวเอง. ร่างแผนสำหรับอนาคตในอุดมคติ. เขียนสรุปเป้าหมายและแผนการเพื่อลงมือทำ.
https://www.wikihow.com/Live-with-Passion https://www.wikihow.com/Live-with-Passion https://www.wikihow.com/Live-with-Passion https://www.wikihow.com/Live-with-Passion
Staying on Track Making Room for Your Passions Living Every Day Discovering Your Passion